**Adatvédelmi tisztviselő képzés:**

Az általános adatvédelmi rendeletet 2016. április 27-én fogadta el, majd két éves felkészülési időt követően 2018. május 25-től kell alkalmazni az Európai Gazdasági Térség [EGT] országaiban. Az EGT több országot foglal magába, mint az Európai Unió [EU]. Tagjai: az EU 27 tagállama [Ausztria, Belgium, Bulgária, Ciprus, Csehország, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Románia, Spanyolország, Svédország, Szlovákia, Szlovénia], valamint Izland, Lichtenstein és Norvégia.

**G**eneral **D**ata **P**rotection **R**egulation (általános adatvédelmi rendelet) = **GDPR**

A GDPR ún. kötelező és közvetlen alkalmazású jogszabály az EGT tagállamiban, így Magyarországon is. Kötelező, mert minden államban alkalmazni kell. Közvetlen, vagyis prioritást élvez az adott tagállam belső jogával szemben, valamint nem kell belső jogszabály az adott tagállam jogforrási rendszerébe illesztéséhez. [Szemben például a Gyermek jogairól szóló, New Yorkban, 1989. november 20-án kelt Egyezményt az 1991. évi LXIV. törvénnyel hirdették ki, és ezen kihirdetést követően épült be a magyar jogforrási rendszerbe.

A GDPR-t az EU Hivatalos Lapjában hirdették ki, ahol minden hivatalos nyelven – köztük magyarul is – hozzáférhető az alábbi helyen:

<https://eur-lex.europa.eu/legal-content/HU/TXT/HTML/?uri=CELEX:32016R0679>

Az adatvédelemmel kapcsolatos kérdéseket szabályoz a GDPR-en kívül **az információs önrendelkezési jogról és az információszabadságról szóló 2011. évi CXII. törvény [Infotv.]**.

A köznevelési intézmények adatkezelésével kapcsolatosan további fontos szabályokat tartalmaznak az alábbi jogszabályok:

**a közalkalmazottak jogállásáról szóló 1992. évi XXXIII. törvény,**

<https://net.jogtar.hu/jogszabaly?docid=99200033.tv>

**a nemzeti köznevelésről szóló 2011. évi CXC. törvény,**

<https://net.jogtar.hu/jogszabaly?docid=a1100190.tv>

**a nemzeti köznevelésről szóló törvény végrehajtásáról szóló 229/2012. (VIII.28.) Korm. rendelet**

<https://net.jogtar.hu/jogszabaly?docid=a1200229.kor>

a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.30.) EMMI rendelet

<https://net.jogtar.hu/jogszabaly?docid=a1200020.emm>

A köznevelési intézmények feladatellátásával kapcsolatban fontos ismerni még a **Nemzeti Adatvédelmi és Információszabadság Hatóság [NAIH]** állásfoglalásait, tájékoztatóit valamit egyedi ügyekben hozott határozatait is.

<https://naih.hu/>

**1. A GDPR tárgyi hatálya**

A GDPR **tárgyi hatály**a kiterjed a személyes adatok automatizált és nem automatizált kezelésére. [GDPR 2. cikk]

Automatizált adatkezelésnek minősül a bármely számítógépes rendszerrel végzett adatkezelés.

A nem automatizált az ún. manuális adatkezelés. Ebben az esetben az adatok akkor tartoznak a GDPR hatálya alá, ha azokat valamilyen szempont alapján állományba rendezték (pl.: érintettek neve alapján ábécérendbe szervezték)

**Nem terjed ki** a GDPR tárgyi hatálya a magáncélú adatkezelésre. Akkor magáncélú az adatkezelés, ha a természetes személyek kizárólag személyes vagy otthoni tevékenységük keretében végzik

 GDPR **területi hatály**a kiterjed az EU-ban tevékenységi hellyel rendelkező adatkezelők és adatfeldolgozók tevékenységére. [GDPR 3. cikk]

A fentiek alapján megállapítható, hogy a Magyarországi Evangélikus Egyház és gyülekezetei által fenntartott köznevelési intézmények által személyes adatokon végzett minden adatkezelés, adatfeldolgozás és adattovábbítás a GDPR tárgyi és területi hatálya alá tartozik.

**A személyes adatok kezelését jogszerűen és tisztességesen, valamint az érintett számára átlátható módon kell végezni.**

**A személyes adatok gyűjtése csak meghatározott, egyértelmű és jogszerű célból történjen.**

**DE!** Kivételt képez a közérdekű archiválás céljából, tudományos és történelmi kutatási, vagy statisztikai célból történő adatkezelés. Ezt az alapelvet szigorúan kell értelmezni. A cél csak jogszerű cél lehet. A cél nélküli adatkezelés tilalma abszolút tilalom; [az érintett hozzájárulása](https://moodle.epszti.hu/mod/page/view.php?id=6210) esetén sem lehet jogszerűen cél nélküli adatkezelést végezni. Az adatvédelmi hatóság eljárásai során szinte minden esetben vizsgálja.

A köznevelési intézmény a tanulók személyes adatait nem gyűjtheti általános jelleggel, egy jövőbeli esetleges felhasználás céljából. Az online éttermei asztalfoglalások esetében kimondta a NAIH, hogy azokat a szolgáltatás igénybevétele után törölni kell.

**Az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk**.

**A kezelt személyes adatoknak pontosnak és szükség esetén naprakésznek kell lenniük. Az adatkezelés céljai szempontjából pontatlan személyes adatokat haladéktalanul törölni vagy helyesbíteni kell.**

Az űrlap teteje

A személyes adatok tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé. Hosszabb ideig történő tárolására csak közérdekű archiválás céljából, tudományos/történelmi kutatási vagy statisztikai célból kerülhet sor.

A személyes adatok kezelését oly módon kell végezni, hogy biztosítva legyen a megfelelő biztonságuk. Az adatokat védeni kell jogosulatlan/jogellenes kezelésével, véletlen elvesztésével, megsemmisítésével vagy károsodásával szemben. Az adatvédelmi hatóság ellenőrzései során vizsgálja az adatbiztonsági követelményeket is. Fontos, hogy a NAIH a gyakorlatában a biztonsági intézkedések elmulasztását önmagában is jogsértésként értékeli, függetlenül attól, hogy bekövetkezik-e a konkrét jogséreleme. Az adatkezelő az adatfeldolgozó (al-adatkezelő) magatartásáért is felelősségre vonható.

**Elszámoltathatóság**

Az adatkezelő felelős az fent ismertetett alapelveknek való megfelelésért, és képesnek kell lennie e megfelelés igazolására. A bizonyítási teher tehát az adatkezelőn nyugszik. Ennek érdekében különösen fontos a személyes adatok kezelésének bármely fázisában a cselekmények pontos és visszakereshető dokumentálása az adatkezelő részéről.

**Az érintett hozzájárulása**

Az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez. (GDPR 4. cikk 11. pont)

**A hozzájárulás legfontosabb feltételei**

1. Önkéntes:

Csak akkor önkéntes a hozzájárulás, ha valódi választási lehetősége van az érintettnek. Nem állhat fenn a megtévesztés („becsapás”), kényszer, fenyegetés, vagy jelentős negatív következmény veszélye. (A polgári jog például az érvénytelenségi okok között szabályozza a tévedés, megtévesztés vagy jogellenes fenyegetés esetköreit.)

2. Konkrét:

A hozzájárulásnak jól körülhatárolt, konkrét helyzetre kell vonatkoznia, amelyben az adatkezelés történik. Általános beleegyezés kérése nem jogszerű.

3. Megfelelő tájékoztatáson alapul:

Az EU adatvédelmi munkacsoportja részletesen kidolgozta a tájékoztatásra vonatkozó követelményeket. Iránymutatásuk szerint akkor érvényes az érintett hozzájárulása, ha a következő információkról tájékoztatást kapott:

1. az adatkezelő kiléte
2. az adatkezelési művelet(ek) célja, amelyhez a hozzájárulását kérik
3. milyen típusú adatok gyűjtésére és felhasználására kerül sor
4. a hozzájárulását bármikor visszavonhatja
5. automatizált döntéshozatalról tájékoztatás
6. adattovábbításra vonatkozó információk

A tájékoztatás módjára (csatornájára) vonatkozóan a GDPR nem tartalmaz előírást. A munkacsoport álláspontja szerint a tájékoztatás történhet írásban, szóban, audió- vagy videoüzenet formájában.

A tájékoztatót világos és közérthető nyelven kell megfogalmazni, amely az átlagember számára is érthető. Nem használható jogi szakzsargonnal teletűzdelt nyilatkozat.

A tájékoztatás során figyelembe kell venni a célközönség jellegét (pl. kiskorúak).

EU adatvédelmi munkacsoport véleménye a hozzájárulásról.

<https://naih.hu/files/wp259-rev-0_1_HU.PDF>

4. Egyértelműen kinyilvánított:

A hozzájárulás ezek alapján megadható írásban, szóban vagy ráutaló magatartással. Az a legfontosabb, hogy az érintett egyértelmű cselekedete legyen. Hozzájárulásnak minősül az internetes honlap megtekintése során bejelölt négyzet („checkbox”), az internetes szolgáltatások igénybevétele során bizonyos technikai beállítások végrehajtása is.

DE! Nem minősül hozzájárulásnak az előre bejelölt négyzet tudomásul vétele, valamely technikai beállítás passzív tudomásulvétele, illetve a nem cselekvés („hallgatás”).

Az általános szerződési feltételek (ÁSZF) mindenre kiterjedő elfogadása nem tekinthető a hozzájárulást félreérthetetlenül kifejező cselekedetnek.

**A hozzájárulás időtartama**

A GDPR nem tartalmaz konkrét határidőt a hozzájárulás időtartamára vonatkozóan. A munkacsoport ajánlása szerint a hozzájárulást az adatkezelést megelőzően kell beszerezni. Nem megfelelő a korlátlan időre igényelt hozzájárulás. Természetesen lehetséges a hosszabb ideig, - akár évekig – tartó adatkezelés, de ha az adatkezelés várható időtartama előre meghatározható, akkor mindenképpen erre az időszakra kell megkéri a hozzájárulást.  A munkacsoport a hozzájárulás megfelelő időközönkénti frissítését ajánlja.

Példa: A köznevelési intézményekben honos gyakorlat szerint a beiratkozáskor (vagy tanévkezdéskor) aláiratnak egy hozzájáruló nyilatkozatot a szülőkkel arról, hogy a rendezvényeken fotót (videót, ill. hangfelvételt) készíthessen az intézmény, és ezeket nyilvánosságra is hozhassa a honlapján és Facebook oldalán. Mivel a nyilatkozat megkérésekor előre meghatározható, hogy az adott gyermek/tanuló meddig lesz az intézménynek óvodai/tanulói jogviszonyban, a hozzájáruló nyilatkozat legfeljebb erre az időszakra kérhető.

**A hozzájárulás visszavonása**

Az érintett jogosult arra, hogy hozzájárulását bármikor visszavonja.

DE! Ez a visszavonás előtti adatkezelés jogszerűségét nem érinti. (Ti. ahhoz hozzájárult az érintett.) A visszavonást ugyanolyan egyszerű módon kell lehetővé tenni, mint a hozzájárulást. (GDPR 7. cikk (3) bekezdés)

A visszavonásból nem származhat hátránya az érintettnek. A visszavonás lehetőségét díjmentesen kell biztosítania az adatkezelőnek.

**Gyermekek által adott hozzájárulás**

A GDPR 8. cikk (1) bekezdése 16 éves korhoz köti a hozzájárulás érvényességét a közvetlenül gyermekeknek kínált, információs társadalommal összefüggő szolgáltatások vonatkozásában.

**DE!** Ez nem érinti a tagállamok általános szerződési jogát a gyermekek (kiskorúak) által kötött szerződések érvényességére vonatkozóan. (Lásd: A cselekvőképtelen, illetve a korlátozottan cselekvőképes kiskorú jognyilatkozatára vonatkozó szabályok a Polgári Törvénykönyv 2:12.§ és 2:14. §-a)

1. A tájékoztatás joga

Az érintett részére nyújtott tájékoztatásnak tömörnek, átláthatónak, érthetőnek kell lennie. Könnyen hozzáférhető formában, világosan és közérthetően kell megfogalmazni. Különösen fontos ez a gyermekeknek címzett bármilyen információ esetében.

Különösen fontos, hogy a gyermekek számára nyújtott tájékoztatást világos és közérthető nyelvezettel, a gyermekek számára könnyen érthető médiumon keresztül biztosítsuk.

2. A hozzáférés joga

Az érintett jogosult arra, hogy az adatkezelőtől visszajelzést kapjon arról, hogy személyes adatainak kezelése folyamatban van-e. Ha igen, akkor hozzáférést kérhet …

3. A helyesbítéshez való jog

Az érintett kérésére az adatkezelő indokolatlan késedelem nélkül helyesbíteni köteles a pontatlan személyes adatokat. Az érintett kérheti a hiányos személyes adatok kiegészítését is.

4. A törléshez („elfeledtetéshez”) való jog

Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat. Az adatkezelőnek kötelessége ennek eleget tenni az alábbi indokok fennállása esetén:

5. Az adatkezelés korlátozásához való jog

Az érintett kérheti, hogy az adatkezelő korlátozza az adatkezelést

6. Az adathordozhatósághoz való jog

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja.

**Adatvédelmi tisztviselő jogállása**

* Közvetlenül a szervezet legfelsőbb vezetésének tartozik felelősséggel.
* Adatvédelmi tevékenységével kapcsolatban utasításokat senkitől sem fogadhat el.
* Nem lehet érdekellentét eredeti feladatköre és adatvédelmi tisztviselői tevékenysége között. (Nem lehet az adatkezelési folyamatok résztvevője.)
* Saját forrást kell számára biztosítani, amelyet a szakmai ismereteinek fenntartására kell fordítania (szakkönyvek, továbbképzések stb.)
* Adatvédelmi tisztviselőként végzett tevékenységével összefüggésben nem bocsájtható el, szankcióval nem sújtható.
* Az érintettek közvetlenül hozzá fordulhatnak.
* Titoktartási kötelezettség terheli (munkaviszonya megszűnése után is!)
* Csak a saját megbízatása körében felelős az elvégzett munkájáért.

Az adatvédelmi szabályok szervezeti szintű betartásáért, a GDPR-nek való megfelelésért azonban közvetlenül az adatkezelő (intézmény) felelős, nem a tisztviselő!



**Az intézménnyel jogviszonyban álló gyermek/tanuló adatainak kezelése**

A köznevelési intézmények által kezelt adatok legnagyobb részét az intézményekkel óvodai jogviszonyban, illetve tanulói jogviszonyban álló gyermekek/tanulók adatai teszik ki.

Az intézmények által az Nkt. alapján kezelt gyermeki/tanulói adatok:

**Titoktartási kötelezettség**

A pedagógust, a nevelő és oktató munkát közvetlenül segítő alkalmazottat, továbbá azt, aki közreműködik a gyermek, tanuló felügyeletének az ellátásában, hivatásánál fogva harmadik személyekkel szemben **titoktartási kötelezettség** terheli a gyermekkel, a tanulóval és családjával kapcsolatos minden olyan tényt, adatot, információt illetően, amelyről a gyermekkel, tanulóval, szülővel való kapcsolattartás során szerzett tudomást.

Fontos szabály, hogy fent felsorolt személyeket a titoktartási kötelezettsége határidő nélküli, tehát fennmarad a foglalkoztatási jogviszonyuk megszűnését követően is!

Nem terjed ki a titoktartási kötelezettség:

-        a nevelőtestület tagjainak egymás közti megbeszélésére,

-        a gyermekvédelmi jelzőrendszer tagjaival történő, a tanuló fejlődésével összefüggő megbeszélésre.

Természetesen a fent felsorolt személyek minden, a gyermekkel/tanulóval kapcsolatos adatot/információt közölhetnek (sőt: közölniük kell) a szülővel. Ez alól csak akkor van kivétel, ha az adat közlése súlyosan sértené a gyermek/tanuló testi, értelmi vagy erkölcsi fejlődését.

Nem kell a szülő hozzájárulása, ha az intézmény a gyermekek védelméről és a gyámügyi eljárásról szóló 1997. évi XXXI. törvény 17.§ (2) bekezdésében foglalt kötelezettségének tesz eleget. (Jelzéssel él a gyermek veszélyeztetettsége esetén a gyermekjóléti szolgáltatást nyújtó szolgáltatónál, illetve hatósági eljárást kezdeményez a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén.)

**Az adatkezelés és adattovábbítás rendjének szabályozása az intézményi dokumentumokban**

A köznevelési intézmény **iratkezelési szabályzat**ában, *(vagy ha ilyen készítése nem kötelező, a köznevelési intézmény SZMSZ-ének mellékleteként kiadott adatkezelési szabályzatban)*kell meghatározni az adatkezelés és -továbbítás intézményi rendjét. **Az iratkezelési szabályzatot a tanulmányi rendszeren (KRÉTA) keresztül is hozzáférhetővé kell tenni.**

Az adatkezelési szabályzat elkészítésénél, módosításánál nevelési-oktatási intézményben a szülői szervezetet és az iskolai, kollégiumi diákönkormányzatot véleményezési jog illeti meg.

Adattovábbításra a köznevelési intézmény vezetője és - a meghatalmazás keretei között - az általa meghatalmazott vezető vagy más alkalmazott jogosult.

**Adattovábbítás statisztikai célra**

Az intézmény alkalmazottainak/óraadóinak, valamint gyermekeinek/tanulóinak adatai statisztikai célra felhasználhatók, és statisztikai felhasználás céljára személyazonosításra alkalmatlan módon átadhatók. *(Itt visszautalunk a GDPR (26) preambulumbekezdésére, mely szerint az adatvédelem elveit nem kell alkalmazni az anonim információkra.)*

**Speciális esetek a köznevelési intézmények adatkezelésében**

1. Nem törvényi kötelezés/felhatalmazás alapján kezelt adatok

Az intézményi adatkezelés kisebb részét teszik ki azok a személyes adatok, amelyeknek kezelését nem törvényi kötelezés/felhatalmazás alapján kezelik az intézmények.

Ilyen adat lehet:

-        gyermek/tanuló speciális étkezési igénye (pl. ételallergia)

-        gyermek/tanuló gyógyszerigénye vagy gyógyszerallergiája

-        a foglalkoztatott családjára, gyermekeire vonatkozó adatok (pl: Iskolai tábor, vagy munkahelyi karácsony megszervezése érdekében.)

-        gyermek/tanuló, illetve foglalkoztatott nemzetiségi hovatartozása

-        egyházi intézmények esetében: a gyermek/tanuló felekezeti hovatartozása (pl. lelkészi/plébánosi ajánlólevél bemutatása beiratkozáskor)

Ezen adtok intézmény általi kezelésének jogalapja a **GDPR 6. cikk (1) bekezdés a) pontja** szerint az érintett hozzájárulás lehet csak.

Mivel ezek az adatok a személyes adatok különleges kategóriájába esnek (érzékeny adatok), ezért különösen fontos az érintettek teljeskörű előzetes tájékoztatása az adatkezelést megelőzően.

**Az adatvédelmi incidens fogalma**

A biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

A fogalom elemei közül bármelyik bekövetkezése adatvédelmi incidensnek számít.

Az incidens akkor következik be, ha jogellenes cselekmény vagy a véletlen okozza.

DE! Nem minősül incidensnek a szándékos jogszerű törlés, vagy a hatósági kötelezettség végrehajtása miatti törlés, illetve az érintett kérésére végrehajtott adathelyesbítés.

**Az adatvédelmi incidensek fajtái**

**Megsemmisítés (megsemmisülés)**

Megsemmisítés következik be, ha az adathordozó semmisül meg, vagy a személyes adatok helyreállíthatósága szűnik meg visszaállíthatatlan módon.

|  |
| --- |
| PÉLDÁK:   * azonosíthatatlanná válás * károsodás (sérülés) * rendelkezés elvesztése (véletlenszerű törlés, vagy a visszaállítási kulcs elvesztése) * ideiglenes szerverleállás * jogosulatlan hozzáférés (rossz helyre küldött e-mail) |

**Elvesztés:**

Az adat nem semmisül meg, de kikerül az adatkezelő rendelkezése alól.

|  |
| --- |
| PÉLDÁK:   * adatbázist ellopják * a titkosítási kulcs elveszett * az adatállományt zsarolóvírus titkosítja |

**Megváltoztatás:**

Az adat megváltoztatása nem az érintett kérésére, illetve nem egy másik GDPR alapelv miatt történik. Véletlenszerűnek vagy jogellenesnek kell lennie.

|  |
| --- |
| PÉLDA:  könyveléshez hozzáférő személy megváltoztatja a béradatokat |

**Jogosulatlan közlés:**

Az adat olyan harmadik személy részére történő véletlen vagy jogellenes **továbbítása**, aki nem jogosult annak megismerésére.

DE! Nem jogosultalan közlés, ha azt jogszabály megengedi, vagy a közlésnek a GDPR szerinti jogalapja van.

**Jogosulatlan hozzáférés:**

A biztonság sérülése miatt harmadik személy jogosultalanul hozzáfér az adatokhoz.

Az incidensek bármely fajtájának közös következménye, hogy hátrányt okoz az érintettnek. Ez lehet vagyoni vagy nem vagyoni kár.

|  |
| --- |
| PÉLDÁK:   * adatok feletti rendelkezés elvesztése * jogai korlátozása * hátrányos megkülönböztetés * személyazonosság-lopás * személyazonossággal való visszaélés * pénzügyi veszteség * a jó hírnév sérelme * bizalmas jelleg sérülése * gazdasági hátrány * szociális hátrány |

**Az adatvédelmi incidens bejelentése a hatósághoz**

A bejelentés minimális tartalma:

a) az adatvédelmi incidens jellege, az érintettek kategóriái és hozzávetőleges száma, valamint az incidenssel érintett adatok kategóriái és hozzávetőleges száma

b) az adatvédelmi tisztviselő (egyéb kapcsolattartó) neve és elérhetőségei

c) az adatvédelmi incidensből eredő, valószínűsíthető következmények

d) az adatkezelő által az adatvédelmi incidens orvoslására tett vagy tervezett intézkedések (hátrányos következmények enyhítését célzó intézkedések)

Az adatvédelmi hatóság a bejelentés alapján dönthet úgy, hogy részletesebb felvilágosítást kér az adatkezelőtől.

 A bejelentés fajtái:

**Szakaszos bejelentés:**

Az adatvédelmi incidens bejelentése megtörténhet szakaszosan is, ha nem lehetséges az információkat egyidejűleg közölni, azok további indokolatlan késedelem nélkül később részletekben is közölhetők.

DE! A bejelentés első szakaszára is vonatkozik a 72 órás határidő. Tehát amikor az adatkezelő észleli az incidenst, de még nem ismeri annak pontos terjedelmét, akkor az első bejelentési szakaszt követően részletekben is megteheti a bejelentést.

|  |
| --- |
| PÉLDA:  Az adatkezelő rövid időn belül, több. hasonló titoksértést észlel, amelyekben az érintettek száma még nem becsülhető meg. |

**Összevont bejelentés:**

Ha az adatvédelmi incidensek rövid időn belül következnek be, ugyanolyan a jogsértés jellege, és ugyanolyan személyi adatokat érintenek, akkor összevont bejelentés tehető.

DE! Ha a jogsértések nem ugyanolyan módon vagy ugyanazon személyi adatokra vonatkozóan történnek meg, akkor minden egyes jogsértés külön kell bejelenteni.

FONTOS: Az adatkezelőnek a tudomására jutást követően („amikor a gyanú beigazolódott”) kötelezően be kell jelentenie az incidenst. Nem hivatkozhat arra, hogy nem vette észre az incidenst. Az incidens bejelentésének szándékos vagy gondatlan elmulasztása súlyos következményekkel járhat.

**Nem bejelentésköteles („bagatell”) incidensek:**

Nem kell bejelenteni az incidenst, ha az valószínűsíthetően nem jár kockázattal a természetes személyek jogaira és szabadságaira nézve.

**Az érintett tájékoztatása**

Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az adatkezelő indokolatlan késedelem nélkül tájékoztatni köteles az érintettet. A tájékoztatásnak világosnak és közérthetőnek kell lennie

**Hivatalos kapcsolattartásnak/tájékoztatásnak/ információ közlésnek számítható az emailben történő közlés, hirdetmények, faliújság kiírások, levél (ajánlott és/vagy tértivevényes), szülői értekezleten elhangzottak, fogadó óra (amennyiben ezt dokumentáljuk valamilyen szinten, pl. szülői ért. jegyzőkönyv, kapcsolattartás a szülővel dok. v. fejlődésnapló) KRÉTA**

**Facebook, messenger nem hivatalos (és biztonságos) forma: csoportszabály, csoportszabályzat, kellő tájékoztatás elengedhetetlen, megfelelő digitális kultúra, tudatos felhasználói magatartás szükséges hozzá; fényképek, információk, adatok tekintetében. Szükséges a szülők edukálása a témában, figyelemfelhívás, tájékoztatás; szülői értekezleten, szóban, posztban (kérni az elolvasást-elfogadást-visszajelzést).**

**Egy lehetséges példa:**

Ez a csoport a ……….. csoport életével kapcsolatos információk megosztására szolgál. Célja az információáramlás segítése, megkönnyítése.

Az oldalon közzétett tartalmak (képek, videók, hanganyagok, információk) megosztása, továbbítása, közzététele bármilyen más nyilvános formában vagy fórumon TILOS, kizárólag a csoportba járó gyermekek és családjaik számára készül, saját felhasználásra.

Más gyermekéről, más szülőről (hozzátartozóról), vagy óvodai dolgozóról készült bármilyen tartalom megosztása, továbbítása, vagy nyilvános közzététele TILOS, csak az érintett - érintettek kifejezett hozzájárulásával lehetséges.

A csoportszabályok megszegése akár adatvédelmi incidensnek is minősülhet, személyiségi jogokat sérthet, kizárással jár, komolyabb következményei lehetnek, így kérjük a fentiek maradéktalan betartását.

**A csoportszabályzatot-csoportleírást érdemes a „Kiemelt” bejegyzések fülnél rögzíteni, így bármikor keresgélés nélkül elérhető, nyomon követhető.**

Az űrlap teteje

Az űrlap teteje